Niijer: Maayeele Jeereende “Sahara”: Niijer Tumarankooɓe Nanngii 127 Wonɓe e
fuutamedia.com
Kɗl: Muhammad Jan Jallo, Gammbiya
Poliisiiɓe Niijeer nanngii tumarankooɓe 127 fewndo ɓe suuɗotoo ɓe taƴita jeereende nden naata Aljeri.
Yaakitoraaɓe wii wano men humpitori non ɓe nanngaama tuma nde ɓe iwaynoo e saare no wi’ee Arlit, ko adii ɓe tippaade e otooje jowi.
Ko ɓuri heewude e tumarankooɓe ɓen ko worɓe e rewɓe e paykoy seeɗa, no hoolaa iwdi maɓɓe ko Niijer e Najeriya.
Ɗum laatike ɓaaw 92 yiiteede no maayi sabu ɗomka ɓaawo bonugol otooje ɗiɗi mawɗe ɗe ɓe wonnoo e mum nanngaa ka jeereende hakkunde Niijer e Aljeri.
Niijer non ko leydi wonndi e laawol lollirngol tumarankaagal, wonngol hakkunde Afrik-ɓaleeri e Orop.
Ɓee nanngaaɓe e asewe wano no men humpitori non hiɓe e juuɗe poliisiiɓe ɓen Arlit.
“Golle bonɗe”
Laamu ngun e jumaare yawtunde holluno eɓɓoore fii uddugol daakorɗe toŋaaɗe wonɗe nano Niijer ɗe ɓe yiiri wa ’cuuɗi bonɓe’, laamu ngun hollii kadi wonde taƴitinooɓe ɓen leeɓtirte no muusiri.
Leydi ndin no e heynagol nder balɗe 3 ɓaaw 52 fureeji boobooɓe, 33 rewɓe, e 7 worɓe yi’eede e alarba yawtunde.
Koninkooɓe ɓen yiituno kadi fureeji 5 jeyaaɗi e ndee ɗoo sentere balɗe ko adii ɗum.
Ko ɓuri kon e maayɓe ɓen iwdi mum ko e diiwal inneteengal Kantche wonngal to ñaamo Niijer.
Laamu ngun wiino e juma wonde ɗii warhooreeji ko ‘najltudi golle bonanndeyankeeje ɗe nooneeji laylaytooji taƴitinooɓe ardii’.
No wi’aa wonde ko yahata 5,000 tumarankooɓe Afriknaaɓe no kalii e daakorɗe toŋaaɗi ɗen nder saare Agadez nder nano Niijer tan.
Ko ɓuri ɗuuɗude e ɓee tumarankooɓe yoɓii taƴitinooɓe ɓen ceede (kaalisi) heewɗe no sabbii taccinegol kiloomeeterji teemeɗɗe ka njaareendi yaha Libiya malla Aljerii hiɓe wondi e tama’u lummbirgol laaɗe naata Orop heɓa nguurndam newiiɗam toon.
Niijer hollii wonde tomarankooɓe tawaaɓe nder ɗee daakorɗe toŋaaɗe jonnitete gomuuli balle winndereyankeeji.
Hooreejo International Office for Migration on nder Niijer, Abibatu Wane weltorii kuuɗe laamu ngun, kono non o jertinii wonde tumarankooɓe naɓtetaake ka leyɗe mum e ɓaawo faale maɓɓe.
fuv_Latn cat_Latn hau_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn